b'\n_START_ARTICLE_\nDennis Farina\n_START_PARAGRAPH_\nDennis Farina (29. februar 1944 - 22. juli 2013) var en italiensk-amerikansk skuespiller og tidligere politiefterforsker. Han regnedes som karakterskuespiller og tildeltes ofte roller som mafioso eller, mere passende, politimand._NEWLINE_Farina blev f\xc3\xb8dt i Chicago ind i en stor italiensk familie og havde to br\xc3\xb8dre og tre s\xc3\xb8stre. Han var politimand i Chicago-politiet fra 1967 til 1985, de sidste \xc3\xa5r som kriminalefterforsker. Han fattede interesse for skuespillerfaget efter at have hjulpet Hollywood-instrukt\xc3\xb8ren Michael Mann som politir\xc3\xa5dgiver i nogen af hans tidlige projekter. Farina fortsatte i dette spor ved at p\xc3\xa5tage sig ekstraarbejde p\xc3\xa5 Chicagos teaterscene indtil Mann tildelte ham hovedrollen i TV-serien Crime Story (1986\xe2\x80\x931988)._NEWLINE_Blandt andre film i Farinas filmografi kan n\xc3\xa6vnes Manhunter, Get Shorty, Out of Sight, Saving Private Ryan og Snatch.'